CELEX: 22010D0595
Language: ro
Date: 2010-06-21 00:00:00
Title: 2010/595/UE: Decizia nr. 1/2010 a Consiliului de Miniștri ACP-UE din 21 iunie 2010 privind aderarea Republicii Africa de Sud la Acordul revizuit de parteneriat ACP-UE

6.10.2010   
            
            
               RO
            
            
               Jurnalul Oficial al Uniunii Europene
            
            
               L 263/13
            
         DECIZIA NR. 1/2010 A CONSILIULUI DE MINIȘTRI ACP-UE
   din 21 iunie 2010
   privind aderarea Republicii Africa de Sud la Acordul revizuit de parteneriat ACP-UE
   (2010/595/UE)
   CONSILIUL DE MINIȘTRI ACP-UE,
   având în vedere Acordul de parteneriat între membrii grupului statelor din Africa, zona Caraibelor și Pacific (denumit în continuare „ACP”), pe de o parte, și Comunitatea Europeană și statele membre ale acesteia, pe de altă parte, semnat la Cotonou la 23 iunie 2000 (1) și revizuit la Luxemburg la 25 iunie 2005 (denumit în continuare „Acordul ACP-UE”) (2), în special articolul 94 alineatul (1),
   întrucât:
   
               (1)
            
            
               Acordul de parteneriat ACP-UE revizuit a intrat în vigoare la 1 iulie 2008, în conformitate cu articolul 93 alineatul (3) din acordul respectiv.
            
         
               (2)
            
            
               După ce a semnat, la 25 iunie 2005, Acordul ACP-UE revizuit, Africa de Sud nu a depus în termenul prevăzut, și anume 30 iunie 2009, un instrument de ratificare, în conformitate cu dispozițiile articolului 93 alineatul (4).
            
         
               (3)
            
            
               Articolul 94 din Acordul ACP-UE revizuit prevede că orice cerere de aderare formulată de un stat trebuie prezentată Consiliului de Miniștri ACP-UE și aprobată de acesta.
            
         
               (4)
            
            
               La 23 noiembrie 2009, Africa de Sud a prezentat o cerere de aderare la Acordul ACP-UE.
            
         
               (5)
            
            
               În conformitate cu propriul regulament de procedură (3), Consiliul de Miniștri ACP-UE instituit în temeiul Acordului ACP-UE poate aproba o cerere de aderare prin procedură scrisă,
            
         ADOPTĂ PREZENTA DECIZIE:
   Articolul 1
   Aprobarea cererii de aderare
   Se aprobă cererea Republicii Africa de Sud de aderare la Acordul de parteneriat între membrii grupului statelor din Africa, Caraibe și Pacific, pe de o parte, și Comunitatea Europeană și statele membre ale acesteia, pe de altă parte, semnat la Cotonou la 23 iunie 2000 și revizuit la Luxemburg la 25 iunie 2005.
   Articolul 2
   Intrarea în vigoare
   Prezenta decizie intră în vigoare în ziua următoare datei adoptării sale.
   
      Adoptată la Ouagadougou, 21 iunie 2010.
      
         
            Pentru Consiliul de Miniștri ACP-UE
         
         
            Președintele
         
         P. BUNDUKU-LATHA
      
   
   
      (1)  JO L 317, 15.12.2000, p. 3.
   
      (2)  Acord de modificare a Acordului de parteneriat dintre membrii grupului statelor din Africa, Caraibe și Pacific, pe de o parte, și Comunitatea Europeană și statele membre ale acesteia, pe de altă parte, semnat la Cotonou la 23 iunie 2000 (JO L 209, 11.8.2005, p. 27).
   
      (3)  JO L 95, 14.4.2005, p. 44.